ΠΑΝΕΠΙΣΤΗΜΙΟ ΑΙΓΑΙΟΥ

ΠΟΛΥΤΕΧΝΙΚΗ ΣΧΟΛΗ

ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ

Σύμφωνα με την τελευταία Αναθεώρηση του Προπτυχιακού Προγράμματος Σπουδών του ΤΜΟΔ, κατά την οποία καταργήθηκε το μάθημα του 4ου εξαμήνου «Εργαστήριο Προγράμματος Υπολογιστών σε Περιβάλλον Matlab» και αντικαταστάθηκε εξ΄ ολοκλήρου από το ήδη υπάρχον μάθημα Γενικής Επιλογής του ΠΠΣ «Επιστημονικός Προγραμματισμός σε Γλώσσα Python», το οποίο **θα μεταφέρθηκε** **στο 4ο εξάμηνο ως Μάθημα Κορμού με 3 Δ.Μ. και 4,5 ECTS,**

ισχύουν οι **ακόλουθες μεταβατικές διατάξεις:**

1. Όσοι/ες φοιτητές/τριες έχουν ήδη επιτύχει στο μάθημα «Εργαστήριο Προγράμματος Υπολογιστών σε Περιβάλλον Matlab» ή θα επιτύχουν σε αυτό ως το Σεπτέμβριο του 2021, το μάθημα τους κατοχυρώνεται ως Μάθημα Κορμού.
2. Όσοι/ες φοιτητές/τριες δεν έχουν επιτύχει στο μάθημα «Εργαστήριο Προγράμματος Υπολογιστών σε Περιβάλλον Matlab» ή δεν επιτύχουν σε αυτό ως το Σεπτέμβριο του 2021, υποχρεούνται να δηλώσουν το νέο μάθημα κορμού 4ου εξαμήνου με τίτλο «Επιστημονικός Προγραμματισμός σε Γλώσσα Python».
3. Όσοι/ες φοιτητές/τριες δεν έχουν επιτύχει στο μάθημα «Εργαστήριο Προγράμματος Υπολογιστών σε Περιβάλλον Matlab» ή δεν επιτύχουν σε αυτό ως το Σεπτέμβριο του 2021 αλλά έχουν επιτύχει στο μάθημα Γενικής Επιλογής «Επιστημονικός Προγραμματισμός σε Γλώσσα Python», τότε μπορούν να ζητήσουν την αλλαγή του τύπου του μαθήματος «Επιστημονικός Προγραμματισμός σε Γλώσσα Python» από Γενικής Επιλογής σε Μάθημα Κορμού

**Το νέο Πρόγραμμα Σπουδών έχει ισχύ από το ακαδ. έτος 2021-2022.**